Nicholas Ray

Raymond Nicholas Kienzle, nado en Galesville (Wisconsin) o 7 de agosto de 1911 e finado en Nova York o 16 de xuño de 1979 foi un director de cinema estadounidense, coñecido como Nicholas Ray.

 Traxectoria 
Estudante errático con tendencia á delicuencia e ao alcoholismo, pasou parte da súa adolescencia coa súa irmá máis vella en Chicago. No instituto amosou a súa capacidade de oratoria, conseguindo tamén boas notas en inglés, pero fracasando noutras materias, o que o levou a graduarse no posto 152 dunha promoción de 153 alumnos. Comezou a estudar na University of Chicago en 1931, pero só estivo un semestre polas malas notas e o exceso da bebida. Porén, fixo amizade con Frank Lloyd Wright e Thornton Wilder.

En 1946 dirixiu a súa primeira e única obra de Broadway, Beggar's Holiday, musical de Duke Ellington. O ano seguinte dirixiu o seu primeiro filme, que non obstante tardou dous anos en ser estreado polas caóticas condicións de Howard Hughes.

A súa etapa máis produtiva e triunfal foi na década de 1950, na que dirixiu as súas obras máis recoñecidas, Johnny Guitar e Rebelde sen causa. Porén, os seus problemas coas drogas e o alcohol acabaron por apartalo de Hollywood. Tras desmaiarse durante a rodaxe de
55 días en Pequín en 1963 foi despedido e non volveu dirixir ata mediados da década de 1970.

Pouco tempo antes da súa morte colaborou con Wim Wenders en Lightning Over Water, obra semidocumental sobre o propio Ray.

 Filmografía 
AnoTítulo1949  Os amantes da noite1949  Chamade a calquera porta 1949  Un segredo de muller1949  Roseanna McCoy 1950  In a Lonely Place1950  Nacida para o mal 1951  Flying Leathernecks1952  A casa en sombras1952  Unha aventura en Macau (sen acreditar) 1952  The Lusty Men1954  Johnny Guitar1955  Procura o teu refuxio 1955  Rebelde sen causa1956  Hot Blood 1956  Bigger Than Life1957  The True Story of Jesse James 1957  Amère victoire1958  Party Girl 1960  The Savage Innocents 1961  Rei de reis1963  55 días en Pequín 1976  We Can't Go Home Again 1978  Marco1980  Lightning Over Water 

 Véxase tamén 
 Bibliografía 



 Ligazóns externas 

 Senses of Cinema: Great Directors Critical Database
 Fotografías de Mark Goldstein
 Artigo en The New Yorker

Categoría:Directores de cinema dos Estados Unidos de América
Categoría:Nados en Galesville, Wisconsin
Categoría:Nados en 1911
Categoría:Finados en 1979
Categoría:Finados por cancro de pulmón
Categoría:Estadounidenses de ascendencia alemá